Bežeck

Bežeck () om Venäman lidn Tverin agjan pohjoižpäivnouzmas. Se om Bežeckan ümbrikon (edel vn 2023 sulakud — rajonan) administrativižeks keskuseks da palaks.

 Istorii 
Eländpunkt mainitase vspäi 1137 kuti Bežeckii Verh () vai Bežiči () Uz'lidnan aigkirjas, se oli olmas 20 km pohjoižhe nügüdläižes lidnaspäi. Vl 1272 Tverin Svätoslav Jaroslavič-ruhtinaz mureni Bežičid, i sirtihe pätinan keskust Gorodeck-lidnushe (). Vl 1766 udesnimitihe sidä Bežeckaks, sai lidnan statusad vl 1775, kändihe makundan keskuseks vl 1796.

«Bologoje — Ribinsk»-raudtejono läbiti Bežeckad vl 1876. Vll 1935−1990 lidn alištui agjan tobmudele oikti.

Bežeck šingotase mobiližiden buraudamižmašinoiden tehmižel i mašiništon pästandal (kompressorad«ASO»-tegimen sait (asobezh.ru). , kuivatimed, letevaluapparatad, maižanduzmašinad«Bežecksel'maš»-tegimen sait (bezeckselmash.ru). ), mugažo raudbetonantegimBežeckan raudbetontegesiden tegimen sait (bjbi.ru).  i maidtegim ratas lidnas.

 Geografijan andmused 
Lidn sijadase ümbrikon keskuzpalan päivnouzmas, 145 m ü.m.t. keskmäižel korktusel. Molog-jogi läbitab lidnad suvespäi pohjoižhe, Ostrečin-jogi ( 52 km pitte) lankteb sihe oiktalpäi Bežeckan territorijal.

Matkad Tverihesai om 126 km suvipäivlaskmha. Lähembaine lidn om Krasnii Holm 40 km pohjoižpäivnouzmha avtotedme.

Klimat om ven kontinentaline. Voden keskmäine lämuz om +3,2 C°, kezakun-elokun +15..+17 C°, tal'vkun-uhokun −8..−10 C°. Ekstremumad oma −52 C° (viluku) i +35 C° (eloku). Kezaaigan minimum om −4 C° (kezaku), tal'vaigan maksimum om +8 C° (tal'vku). Ei voi panda halad heinkus vaiše (minimum +1 C°). Paneb sadegid 585 mm vodes, enamba kezakus-sügüz'kus (62..80 mm kus), vähemba vilukus-sulakus (27..33 mm kus).

 Tobmuz 
Bežeckan lidnankund oli vll 2006−2023. Kaik koume küläd mülüiba lidnankundha Bežeckan ližaks. Lidnankundan pind oli 18,41 nellikkilometrad.

Edeline lidnankundan tobmuden pämez' oli Sergei Platonov, radoi vn 2013 sügüz'kuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 24 522 ristitud, lidnankundan — 25 728 ristitud, rajonan seičeme kümnendest. Vl 2021 lidnan ristitišt oli 21 466 eläjad. Vl 2017 kaik 21 728 ristitud elihe lidnas i 22 854 ristitud kaikes lidnankundas. Kaikiš suremb lidnan ristitišt oli 29..30 tuhad eläjid vozil 1967−2001 (30 800 rist. vl 1998).

Rahvahad (enamba 0,4 % vl 2021): venälaižed — 90,3 %, toižed rahvahad — 2,5 %, rahvahuden ozutandata — 7,2 %.

Ortodoksižen hristanuskondan kaks'kümne koume pühäpertidBežeckan pühäpertid sobory.ru-saital.  oma kaičenus i saudud lidnas: Spasan Londuseližen mel'kuvan kafedraline päjumalanpert', 13 jumalanpertid, kaks' kodijumalanpertid, viž časounäd, Blagoveššenjan naižjumalankodi (kaks' jumalanpertid). Niiden ližaks kaks' päjumalanpertid (Blagoveššenjan i Eläbzdusen) i koume jumalanpertid ei ole kaičenus.

Lapsiden opendusen aluzkundad oma ühesa nomeruidud päivkodid (nomer 2..5, 8..11, 15), viž keskškolad (nomer 2..6), gimnazii nomer 1 V.Ja. Šiškovan nimed, škol-internat, lapsiden da norišton pert', venän soitčomamahton muzikškol, kompleksine sportškol. Professionaližen opendusen aluzkundad: Bežeckan tegimištoliž-ekonomineBežeckan tegimištoliž-ekonomižen kolledžan sait (bezhcollege.ru). , pedagogineBežeckan kolledžan A.M. Peresleginan nimed sait (bkimper.nubex.ru).  i medicinineBežeckan medicinižen kolledžan sait (studentbmk-ru.ucoz.com).  kolledžad, Tverin torguimiž-ekonomižen kolledžan filial, Tverin valdkundaližen tehnižen universitetan filial.

 Galerei 

 Homaičendad 

 Irdkosketused 
 Lidnan da sen ümbrikon tobmuden sait (adm-bezheck.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Tverin agjan lidnad
*